గ్రామంలో 1531 నుండి 1592 వరకు విజయనగర కాలం (ముఖ్యంగా తుళువ వంశపు) నాటి 11 శాసనాలు లభ్యమయ్యాయి. వాటిలో అత్యంత పురాతమైనది 1531లో అచ్యుతరాయల కాలం నాటిది, 1543లో చెక్కించబడిన మరో శిలాశాసనంలో మహామండలేశ్వర గురవయ్య చోడదేవ మహాశివరాత్రి రోజు సంగమేశ్వర ఆలయానికి నాలుగు గ్రామాలు దానమిచ్చిన ప్రస్తావన ఉంది. మిగిలినవన్నీ 1592 వరకు చేసిన చిన్న చిన్న దానాలను ప్రస్తావిస్తున్నాయి. అంతకు ముందు ఉన్న చరిత్రను బట్టి ఈ గ్రామం రాష్ట్రకూటుల సామంతులైన వైదుంబులు|వైదుంబుల పాలనలో ఉండేదని తెలుస్తున్నది. ఆ తరువాత కాలపు శాసనాలలో మట్లి కుమార అనంతరాజు 1644లో చెన్నకేశవస్వామి ఆలయానికి చేసిన దానప్రస్తావన ఉంది.
విజయనగర సామ్రాజ్యాన్ని వెంకటపతి రాయలు పాలిస్తున్న కాలంలో, తండ్రి మరణించినగానే కుమార అనంతరాజు పాలనను హస్తగతం చేసుకున్నాడు. అనంతరాజు పాలన చేపట్టిన వెంటనే అనిమెలతో పాటు అనేక గ్రామాలకు చెందిన పాలెగాళ్ళు తిరుగుబాటు చేశారు. ఈ తిరిగుబాట్లలో ఆయన తమ్ముడు ఎల్లమరాజు హస్తం ఉంది. కుమార అనంతరాజు అనిమెల వద్ద జరిగిన యుద్ధంలో పాలెగాళ్లను అణచివేసి, ఎల్లమను బంధించి కారాగారంలో వేశాడు.

చరిత్ర
సమాచార, రవాణా సౌకర్యాలు
విద్యా సౌకర్యాలు
ఆరోగ్యం, పోషణ, వినోద సౌకర్యాలు